antoninian
Store norske leksikon,Økonomi og næringsliv,Penger,Eldre mynter og pengeenheter
Antoninian var en romersk mynt med en verdi som tilsvarte to denarer. Den var opprinnelig laget av sølv, men ble gradvis devaluert til bronse.
Mynten ble introdusert av keiser Caracalla i år 215 e.Kr. Antoninian overtok denarens rolle som den viktigste mynten i Romerriket i det 3. århundre e.Kr. Selv om antoninian var verdt to denarer, veide den aldri mer enn 1,6 ganger vekten av en denar.Kraftig inflasjon i Romerriket førte til at antoninianen ble redusert til en ren bronsemynt omkring midten av århundret. Les mer i Store norske leksikon penger mynt numismatikk dinar